Ara pacis
Store norske leksikon,Historie,Arkeologi,Klassisk arkeologi,Romersk arkeologi
Ara pacis er et monument oppført til keiser Augustus' ære på Marsmarken i Roma som ble innviet år 9 fvt. Det bestod av et offeralter, omgitt av en mur i form av plater med relieffer som hadde symbolsk-mytologiske motiver: en offerprosesjon og dekorative vekstmotiver.
Det var første gang Carrara-marmor ble brukt til et større skulpturverk. Alterets grunnmurer lå gjemt under et palass ved Corsoen i Roma, i 1568 kom noen av relieffplatene for dagen og 1937–1938 ble resten gravet ut. Ara pacis ble i 1938 gjenreist på Tiberstranden, i nærheten av det opprinnelige sted. Fredsalteret er et hovedmonument innenfor den augustéiske klassisisme. Les mer i Store norske leksikon Marsmarken Romas arkitekturhistorie romersk arkitektur romerske historiske relieffer